Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: alapjogot [23/1990. (X. 31.) AB határozat, ABH 1990, 88, 93.]
Paragraph Index: 602

alapjogot [23/1990. (X. 31.) AB határozat, ABH 1990, 88, 93.] A jelen ügyben az emberi méltósághoz való alkotmányos alapjog, mint általános személyiségi jog érvényesülését a kormánytisztviselõi jogviszony indokolás nélküli felmentéssel történõ megszüntetése (tehát egy konkrét jogviszony munkáltató részérõl történõ egyoldalú, indokolás nélküli megszüntetése) esetében kellett az Alkotmánybíróságnak vizsgálnia. Álláspontom szerint ennél a tényállásnál az emberi méltósághoz való alapjog szoros kapcsolatba hozható a jogállami jogbiztonság alkotmányi rendelkezésével [Alkotmány 2. § (1) bekezdés]. A kormánytisztviselõi jogviszony indokolás nélküli felmentéssel történõ megszüntetése (az erre lehetõséget adó törvényi szabályozás) szélsõségesen kiszolgáltatott helyzetbe hozza az érintett kormánytisztviselõt. Az érintett nem tudhatja, hogy kormánytisztviselõi jogviszonya mikor és milyen indokkal szüntethetõ meg, lényegileg erre bármikor, a felmentésre okot adó konkrét indok megismerése nélkül is sor kerülhet. A Ktjt. kifogásolt szabályozása a közigazgatási szerv döntésének (kormánytisztviselõ indokolás nélküli felmentése) törvényi feltételeit, szempontjait nem határozza meg, ami nemcsak az adott jogintézmény (kormánytisztviselõi jogviszony) kiszámítható mûködésének jogállami követelményét, de a jogviszony egyik alanyának (a kormánytisztviselõnek) az emberi méltóság általános személyiségi jogából levezetett egyéni autonómiáját, általános cselekvési szabadságát is sérti. Ezen a helyzeten, alkotmányos jogsérelmen nem változtat az sem, hogy a kormánytisztviselõ is bármikor, indokolás nélkül, két hónapos határidõvel lemondással megszüntetheti a kormánytisztviselõi jogviszonyát. A két fél jogi helyzete ugyanis nem egyenlõ. A munkáltató mûködésének folyamatosságát és stabilitását nem veszélyezteti egy-egy, vagy akár több kormánytisztviselõ egyidejû lemondása, a szervezeten belüli személyi hiány (vezetõk, beosztottak átcsoportosításával, új tisztviselõk kinevezésével) könnyen pótolható. A felmentett kormánytisztviselõ új hivatal- vagy munkavállalása ugyanakkor jelentõsen megnehezül, hátrányok érhetik: pl. bizalom- és lojalitásvesztés, a szakmai megfelelési, illetve döntéshozatali eredményességének kétségbe vonása. A kormánytisztviselõi jogviszony munkáltató által, indokolás nélkül történõ megszüntetésének támadott törvényi szabályozása tervezhetetlenné és kiszámíthatatlanná teszi a kormánytisztviselõi jogviszony idõtartamát, ezen keresztül a kormánytisztviselõ által választott életpályát, valamint a közigazgatási döntéssel szembeni hatékony jogorvoslat hiánya [Alkotmány 57. § (1) és (5) bekezdés] súlyosan sérti a felmentett kormánytisztviselõ általános személyiségi jogból levezethetõ cselekvési szabadságát, ennek részeként a hatékony, érdemi jogorvoslat igénybevételét. A felmentett kormánytisztviselõ kiszolgáltatottságát növeli az, hogy a munkáltatói döntés konkrét okának/indokának ismerete hiányában a felmentést megelõzõen a vele szemben felhozott kifogásokkal szemben nem védekezhet. Álláspontom szerint tehát a vizsgált tényállás esetében megállapítható, hogy a kormánytisztviselõi jogviszony indokolás nélküli felmentéssel való megszüntetése olyan mérvû jogbizonytalanságot és kiszolgáltatottságot idéz elõ, amely az érintett kormánytisztviselõ – a kormánytisztviselõi jogviszony megszûnése esetén is megilletõ – méltóságát, egyéni autonómiáját és cselekvési szabadságát súlyosan sérti.

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes